**BIRŠTONO MIESTO N. SILVANAVIČIAUS GATVĖS (BM-012) PAPRASTOJO REMONTO darbų ATLIKimO SUTARTIS**

2024 m. d. Nr.

Birštonas

**Birštono savivaldybės administracija**, juridinio asmens kodas 188750166, buveinės adresas Jaunimo g. 2, 59206 Birštonas, duomenys apie Birštono savivaldybės administraciją kaupiami ir saugomi VĮ „Registrų centras“, atstovaujama Birštono savivaldybės administracijos direktorės Jovitos Tirvienės, veikiančios pagal Administracijos nuostatus (toliau – **Užsakovas**),

ir **UAB ,,Parama“**, juridinio asmens kodas 165108836, buveinės adresas Gardino g. 30, 62154 Alytus, duomenys apie bendrovę kaupiami ir saugomi VĮ „Registrų centras“, atstovaujama bendrovės generalinio direktoriaus Kastyčio Nauckūno, veikiančio pagal bendrovės nuostatus (toliau – Rangovas), sudarė šią sutartį (toliau – Sutartis):

1. **SUTARTIES OBJEKTAS**
   1. Birštono miesto N. Silvanavičiaus gatvės (BM-012) paprastojo remonto darbus (toliau – **Darbai**) sudaro: atskirų vietų pagrindų stiprinimas, asfaltbetonio dangos atnaujiminas.
   2. Rangovas įsipareigoja Sutartyje nurodytomis sąlygomis atlikti Darbus, o Užsakovas

įsipareigoja sudaryti Rangovui būtinas Darbams atlikti sąlygas, priimti Darbus ir sumokėti

už juos Sutartyje nurodytomis sąlygomis ir terminais.

* 1. Sutartis sudaryta remiantis Rangovo, kuris pripažintas laimėjusiu vykdant mažos vertės

pirkimą apklausos būdu siekiant Birštono miesto N. Silvanavičiaus gatvės (BM-012) paprastojo remonto darbų, pasiūlymu.

* 1. Rangovas patvirtina, kad turi teisės aktais nustatytą licenciją ir leidimus, reikalingus atlikti

Sutartyje numatytiems darbams.

1. **SUTARTIES KAINA**
   1. Pradinė sutarties kaina yra (be PVM) 93 765,40 Eur (devyniasdešimt trys tūkstančiai septyni šimtai šešiasdešimt penki eurai 40 euro centų). PVM (21%) 19 690,73 Eur (devyniolika tūkstančių šeši šimtai devyniasdešimt eurų 73 euro centai). **Bendra pradinė sutarties kaina su PVM 113 456,13 Eur (vienas šimtas trylika tūkstančių keturi šimtai penkiasdešimt šeši eurai 13 euro centų)**.
   2. Už šią sumą Rangovas įsipareigoja atlikti Darbus, numatytus Sutarties 1.1 punkte. Į nurodytas kainas įeina darbo jėgos, mechanizmų darbo ir medžiagų kaina, mokesčiai, draudimo, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.
   3. Birštono miesto N. Silvanavičiaus gatvės (BM-012) paprastojo remonto darbams yra taikoma **fiksuoto įkainio** kainodara. Rangovui tinkamai atlikus Darbus, mokėtina suma apskaičiuojama taikant žiniaraščiuose numatytus darbų įkainius, nurodytus Sutarties priede Nr. 13.2. Rangovui mokėtinos sumos apskaičiuojamos nustačius faktinį atliktų darbų kiekį.
   4. Žiniaraštyje nurodyti darbų kiekiai yra preliminarūs ir nelaikomi faktiniais, t. y. tiksliais kiekiais. Žiniaraštyje nurodyti preliminarūs kelių remonto darbų kiekiai gali mažėti ar didėti ne daugiau kaip 30 proc.
   5. Jeigu, siekiant laiku ir tinkamai įvykdyti Sutartį, reikia atlikti papildomus Darbus, kurių Rangovas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
   6. Rangovas privalo vykdyti Darbus Sutarties objekte, laikydamasis šios Sutarties, Lietuvos Respublikos įstatymų ir kitų norminių aktų nuostatų. Darbai apima reikalingų leidimų ir licencijų gavimą, reikalingos vykdomosios dokumentacijos įforminimą ir jos perdavimą Užsakovui, taip pat reikalingus matavimo darbus.
2. **DARBŲ KOKYBĖ**
   1. Darbų kokybė turi atitikti teisės ir norminių aktų keliamus reikalavimus bei įprastai tokios rūšies darbams keliamus reikalavimus ir sutarties sąlygas.
3. **DARBŲ ATLIKIMO TERMINAI IR PERDAVIMAS**
   1. Darbai turi būti pilnai ir tinkamai užbaigti per 15 darbo dienų nuo Sutarties įsigaliojimo dienos.
   2. Rangovas turi teisę užbaigti Darbus anksčiau nei sutartas terminas.
   3. Darbų perdavimas ir priėmimas atliekamas už atlikus visus Darbus, nurodytus Sutarties prieduose – priduodamas visas užbaigtas Objektas. Į atliktų Darbų aktus įtraukiamos visos Rangovui pagal Sutarties nuostatas mokėtinos sumos. Darbų priėmimo aktą pasirašo: iš Rangovopusės – Rangovo statybos vadovas arbaįgaliotas asmuo ir Užsakovo vadovas arba įgaliotas asmuo.
   4. Rangovo atlikti Darbai laikomi užbaigtais, kai yra įvykdyti visi Sutartyje numatyti Birštono miesto N. Silvanavičiaus gatvės (BM-012) paprastojo remonto darbai.
   5. Atliktų darbų priėmimas atliekamas pasirašant atliktų darbų perdavimo – priėmimo aktą, pažymą apie atliktų darbų ir išlaidų vertę (toliau – Aktai). Rangovas pateikia 2 Aktų egzempliorius Užsakovui iki einamojo mėnesio 3 (trečios) dienos, o jei ši diena yra ne darbo diena – kitą po jos einančią dieną. Užsakovas per 5 (penkias) darbo dienas nuo pažymos apie atliktus Darbus gavimo dienos priima Darbus ir pasirašo pateiktus Aktus, tuo pačiu terminu grąžindamas jį Rangovui, arba tuo pačiu terminu priima neginčijamą atliktų Darbų dalį ir pareiškia raštu sutarties nuostatomis pagrįstas pretenzijas dėl tinkamo Darbų atlikimo.
4. **APMOKĖJIMO UŽ DARBUS TVARKA IR TERMINAI** 
   1. Už atliktus Darbus bus atsiskaitoma per 30 (trisdešimt) kalendorinių dienų, pasirašius Darbų priėmimo – perdavimo aktus ir pateikus PVM sąskaitas faktūras. Rangovas privalo PVM sąskaitas-faktūras pateikti per Sąskaitų administravimo bendrąją informacinę sistemą (SABIS).
   2. Atsiskaitoma už atliktus Darbus eurais, mokestiniu pavedimu pervedant pinigus į Rangovo sąskaitą nurodytą sutarties 14 skyriuje.

5.3. Užsakovas turi teisę įtraukti į mokėjimo balansą sumas mokėtinas pagal Sutartį, susijusias su Rangovui keliamais reikalavimais dėl Sutarties sąlygų pažeidimo.

1. **ŠALIŲ TEISĖS IR PAREIGOS**
   1. **Užsakovas turi teisę:**
      1. Rangovui atlikus Darbus anksčiau numatyto laiko, priimti juos ir apmokėti už Darbų atlikimą šioje Sutartyje numatytomis sąlygomis.
      2. tikrinti atliekamų Darbų atlikimo eigą, kiekį ir kokybę.
      3. reikalauti, kad Rangovas Darbus vykdytų laikydamasis normatyvinių statybos dokumentų reikalavimų. Jeigu Rangovas nesilaiko normatyvinių statybos dokumentų reikalavimų ir/ar statybos darbų vykdymo protokoluose nurodytų ir Rangovo prisiimtų įsipareigojimų, Užsakovas turi teisę raštu reikalauti šalinti trūkumus ir nemokėti už netinkamai atliktą darbą arba pašalinti trūkumus trečiųjų asmenų pagalba Rangovo sąskaita.
      4. Duoti nurodymus Rangovui ir reikalauti jų vykdymo, jei statybos eigoje sistemingai pažeidžiami Sutartyje nurodyti kokybiniai reikalavimai.
   2. **Užsakovas įsipareigoja:**

6.2.1. Pateikti Rangovui dokumentus, reikalingus darbų atlikimui;

6.2.2. Priimti iš Rangovo atliktus Darbus ir sumokėti už kokybiškai atliktus Darbus sutartyje nurodyta kaina ir terminais su sąlyga, kad Darbai atlikti tinkamai ir laiku gavus iš Rangovo pažymą apie atliktus darbus, PVM sąskaitą faktūrą.

6.2.3. Peržiūrėti Rangovo atliktus Darbus ir pasirašyti Darbų priėmimo-perdavimo aktą per 5 (penkias) darbo dienas nuo akto pateikimo dienos arba per tą patį laikotarpį pateikti motyvuotas ir aiškiai suformuluotas pastabas raštu.

**6.3. Rangovas turi teisę:**

6.3.1. Naudotis Lietuvos Respublikos statybos įstatymo 15 straipsnyje ir kituose Lietuvos Respublikos įstatymuose numatytomis rangovo teisėmis.

**6.4. Rangovas įsipareigoja:**

6.4.1. informuoti Užsakovą apie Darbų atlikimo eigą ir Sutartyje nustatytomis sąlygomis juos perduoti Užsakovui;

6.4.2. nustatytu laiku pradėti, atlikti, užbaigti ir perduoti Užsakovui visus sutartyje nurodytus darbus ir ištaisyti defektus, nustatytus Darbų priėmimo akte;

6.4.3. neatskleisti, neparduoti ar kitokiu būdu neperleisti tretiesiems asmenims Užsakovo raštu, žodžiu, komunikacijos priemonėmis ar informacijos laikmenomis perduotos informacijos bei informacijos, susijusios su šios Sutarties vykdymu, išskyrus teisės aktuose nustatytus atvejus. Kai kyla grėsmė šios informacijos saugumui ar kai yra pagrindo manyti, kad šią informaciją sužinojo, ar galėjo sužinoti tretieji asmenys arba, kai teisės aktų nustatytais atvejais tokia informacija pateikiama tretiesiems asmenims, nedelsiant apie tai informuoti Užsakovą;

6.4.4. Neperduoti atliktų Darbų tretiesiems asmenims be Užsakovo sutikimo.

6.4.5. Darbus atlikti kokybiškai, laikantis esamų normų ir taisyklių, standartų, pagal sudarytą sąmatą, laikantis normatyvinių statybos dokumentų nustatytų reikalavimų, taisyklių bei sutarties;

6.4.6. Darbus atlikti pagal deklaruotas statybos taisykles, įregistruotas LR Aplinkos ministerijoje;

6.4.7. Savarankiškai apsirūpinti Darbams atlikti reikalingais materialiniais ištekliais, atsakyti už blogą medžiagų kokybę;

6.4.8.Atliekant darbus užtikrinti saugos darbe, priešgaisrinės saugos ir ekologinės apsaugos reikalavimų laikymąsi, žmonių apsaugą nuo sutarties darbų keliamų pavojų, aptverti darbo vietą, nepažeisti trečiųjų asmenų interesų;

6.4.9. Informuoti Užsakovą apie Darbų atlikimo eigą, forminti darbų vykdymo dokumentus;

6.4.10.Visus naujai įrengiamus prietaisus ir kitus elementus išbandyti, nepriklausomai nuo to ar darbai aprašyti žiniaraštyje ar ne.

6.4.11. Naudoti objektą tik pagal tiesioginę paskirtį;

6.4.12. Saugoti atliktus ir perduotus darbus nuo sugadinimo ir vagystės, nuo meteorologinių sąlygų daromos žalos iki atliktų darbų perdavimo Užsakovui;

6.4.13. Atlyginti visus Užsakovo nuostolius, atsiradusius dėl netinkamos kokybės Darbų atlikimo, susijusius su defektų šalinimu ir/ar termino praleidimu;

6.4.14. Atlikus Darbus privalo užtikrinti statybvietės sutvarkymą;

6.4.15. Laiku ir tinkamai informuoti Užsakovą apie atliktų Darbų etapus bei apie atliktų Darbų priėmimo-perdavimo datą bei pateikti Užsakovui atliktų statybos Darbų perdavimo-priėmimo aktus;

6.4.16. Užsakovui nurodžius, atidengti konstrukcijas, atlikti konstrukcijų ir kitus bandymus. Jei po to paaiškėja, kad darbai neatitinka galiojančių statybos normų ir reikalavimų, už visas su tuo susijusias išlaidas (tarp jų ir išlaidas, susijusias su atitinkamų trūkumu šalinimu) apmoka Rangovas***.*** Jei paaiškėja, kad viskas atlikta laikantis galiojančių statybos normų ir reikalavimų, visas su tuo susijusias išlaidas apmoka Užsakovas;

6.4.17. Rangovas privalo visus Darbus, kurie bus paslėpti kitais darbais ir konstrukcijomis (vadinamuosius “paslėptus darbus”), pateikti Užsakovo priėmimui, įspėjęs jį apie tai mažiausiai prieš vieną darbo dieną, bei įforminti paslėptų darbų aktą.

6.4.18. Rangovas atsako už saugų darbų vykdymą.

6.4.19. Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.

**7. SUTARTIES ĮVYKDYMO UŽTIKRINIMAS**

7.1. Rangovas per 7 (septynias) darbo dienas po sutarties pasirašymo pateikia užsakovui sutarties įvykdymo užtikrinimą – banko garantiją arba draudimo bendrovės laidavimą (kartu su pasiūlymo laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimą yra sumokėta) (toliau – sutarties užtikrinimas), kuris turi būti savarankiškas reikalavimas. Sutarties užtikrinimo vertė turi būti ne mažesnė kaip 10 (dešimt) procentų sutarties kainos, nurodytos sutarties 2.1. punkte. Jei rangovas nepateikia sutarties užtikrinimo per šiame punkte nurodytą laikotarpį, laikoma, kad rangovas atsisakė sudaryti sutartį.

7.2. Sutarties užtikrinimu garantas (laiduotojas) privalo neatšaukiamai ir besąlygiškai įsipareigoti ne vėliau kaip per 15 (penkiolika) kalendorinių dienų nuo raštiško pranešimo iš užsakovo gavimo apie rangovo sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą, sumokėti užsakovui sutarties užtikrinimo sumą, pinigus pervesdamas į užsakovo nurodytą sąskaitą. Negali būti nurodyta, kad garantas (laiduotojas) atsako tik už tiesioginių nuostolių atlyginimą. Garantas (laiduotojas) neturi teisės reikalauti, kad užsakovas pagrįstų savo reikalavimą. Užsakovas pranešime garantui (laiduotojui) nurodys, kad sutarties užtikrinimo suma jam priklauso dėl to, kad rangovas iš dalies ar visiškai neįvykdė sutarties ir (arba) ji buvo nutraukta dėl rangovo kaltės. Sutarties užtikrinimas, neatitinkantis šiame sutarties skyriuje nustatytų reikalavimų, nebus priimamas.

7.3. Siekdamas užtikrinti sutarties įvykdymą, rangovas per 7 (septynias) darbo dienas nuo šios sutarties pasirašymo dienos vietoje sutarties įvykdymo užtikrinimo dokumento, nurodyto šios sutarties 7.1 punkte, gali į užsakovo sąskaitą Nr. LT977181600000130961, esančią AB Šiaulių banke, pervesti sumą, ne mažesnę nei 10 (dešimt) procentų sutarties kainos, nurodytos sutarties 2.1. punkte, pavedimo paskirtyje nurodydamas šios sutarties numerį. Ši suma per 5 (penkias) darbo dienas yra grąžinama rangovui tik tinkamai įvykdžius sutartį arba jei sutarties įvykdymo užtikrinimas tapo nebereikalingas dėl kitų priežasčių. Rangovui neįvykdžius savo sutartinių įsipareigojimų ar sutartį nutraukus dėl rangovo kaltės, visa šiame punkte nurodyta į užsakovo sąskaitą pervesta suma yra negrąžinama.

7.4. Jei užsakovas pasinaudoja sutarties užtikrinimu, rangovas, siekdamas toliau vykdyti sutarties įsipareigojimus, privalo per 7 (septynias) darbo dienas nuo pranešimo, kad užsakovas pasinaudojo sutarties užtikrinimu, gavimo pateikti naują sutarties užtikrinimą šiame sutarties skyriuje nurodytai sumai.

7.5. Užtikrinimas turi galioti 1 (vienu) mėnesiu ilgiau nei sutartyje numatytas rangovo sutartinių įsipareigojimų įvykdymo galutinis terminas. Jei iki darbų atlikimo termino yra likę daugiau kaip 1 (vieneri) metai, rangovas gali pateikti užtikrinimą galiojantį 1 (vienerius) metus, jei likus ne daugiau kaip 30 (trisdešimt) kalendorinių dienų iki pateikto užtikrinimo galiojimo pabaigos bus pateikiamas naujas arba pratęstas užtikrinimas sekantiems sutarties galiojimo metams. Šiuo atveju rangovui iki nurodyto termino nepateikus naujo arba pratęsto užtikrinimo, užsakovas, įspėjęs rangovą prieš 3 (tris) darbo dienas, pareikalauja užtikrintojo sumokėti pagal galiojantį sutarties užtikrinimą, kadangi rangovas laikomas neįvykdžiusiu šiame punkte nurodyto savo įsipareigojimo.

7.6. Jeigu sutartyje nustatytomis sąlygomis yra pratęsiamas darbų atlikimo terminas, rangovas per 5 (penkias) darbo dienas po susitarimo dėl darbų atlikimo termino pratęsimo pasirašymo privalo užsakovui pateikti naują arba pratęstą užtikrinimą 1 (vienu) mėnesiu ilgesniam nei pratęsiamam darbų atlikimo laikotarpiui. Susitarimas dėl darbų atlikimo termino pratęsimo įsigalioja tik pateikus naują užtikrinimą (arba jo pratęsimą).

7.7. Jei sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, užsakovas gali raštu pareikalauti rangovo per 10 (dešimt) darbo dienų pateikti naują sutarties įvykdymo užtikrinimą tokiomis pačiomis sąlygomis kaip ir ankstesnysis.

7.8. Užtikrinimas rangovui grąžinamas (arba atsisakoma užtikrinimo teisių, kai jis pasirašytas elektroniniu parašu) / vietoj užtikrinimo pagal šios sutarties 7.3 punktą į rangovo sąskaitą pervesta pinigų suma rangovui grąžinama, rangovui atlikus visos apimties darbus ir abiem šalims pasirašius priėmimo–perdavimo dokumentą (jei reikalinga).

**8. NENUGALIMOS JĖGOS (FORCE MAJEURE) APLINKYBĖS**

8.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga – tai nepaprastos aplinkybės, kurių negalima nei numatyti, nei išvengti. Šalys susitaria, kad force majeure supranta taip, kaip tas reglamentuojama Civilinio kodekso 6.212 straipsnyje.

1. **ŠALIŲ ATSAKOMYBĖ**

9.1. Jei Užsakovas vėluoja atlikti mokėjimus pagal šios Sutarties 5.1. punkte nustatytą tvarką, Užsakovas moka Rangovui 0,02 % delspinigius nuo laiku neapmokėtos sumos už kiekvieną uždelstą dieną. Jei dėl Rangovo kaltės Sutartyje numatyti Darbai neatliekami laiku, Rangovas moka Užsakovui delspinigius 0,02 % nuo visos Sutarties sumos už kiekvieną uždelstą dieną;

9.2. Šalys atlygina nuostolius, atsiradusius kitai Šaliai dėl 6 skirsnyje numatytų pareigų nevykdymo.

9.3. Rangovas, per Užsakovo nustatytą terminą nepašalinęs defektų per garantinį terminą ar įformintų priėmimo akte, atlygina Užsakovo išlaidas, susijusias su defektų šalinimu, ir dėl to Užsakovo patirtus nuostolius.

9.4. Jeigu Darbų atlikimo metu pasidaro aišku, kad Darbai nebus tinkamai atlikti, Užsakovas turi teisę nustatyti Rangovui protingą terminą trūkumams pašalinti, o jei Rangovas per nustatytą terminą šio reikalavimo neįvykdo – nutraukti Sutartį ir reikalauti atlyginti nuostolius arba pavesti trečiajam asmeniui darbą pataisyti rangovo sąskaita.

1. **ATSAKOMYBĖ UŽ DEFEKTUS, GARANTIJOS**

10.1. Rangovas garantuoja, kad priėmimo metu jo atlikti Darbai atitiks sutartyje nustatytus reikalavimus.

10.2. Užsakovas apie pastebėtus per garantinį laikotarpį atliktų Darbų defektus (trūkumus) nedelsiant praneša Rangovui raštu. Rangovas įsipareigoja per Užsakovo nustatytą terminą pašalinti šiuos defektus (trūkumus) savo sąskaita, išskyrus tais atvejais, kai šie trūkumai atsirado dėl Užsakovo kaltės.

10.3. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.

10.4. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.

1. **SUTARTIES GALIOJIMO LAIKAS IR SĄLYGOS**
   1. Ši Sutartis įsigalioja ją pasirašius ir galioja iki visiško Šalių sutartinių įsipareigojimų įvykdymo.
   2. Užsakovas turi teisę nutraukti Sutartį, pranešdamas Rangovui prieš 20 kalendorinių dienųapie tai raštu:
      1. jeigu Rangovas, pagal Sutartį neįgijęs teisės pratęsti Darbų atlikimo terminų, nepaisydamas Užsakovo raginimo nepradeda Darbų sutartu laiku arba vykdo Darbus, nesilaikydamas nustatytų teisės aktų ir nustatytų terminų;
      2. jeigu Rangovas nesilaiko Sutarties sąlygų dėl Darbų kokybės: naudoja netinkamas medžiagas, gaminius ar kitus darbų komponentus, prastai atlieka Darbą, nepaiso Užsakovo nurodymų pašalinti trūkumus nustatytais terminais ar elgiasi kitaip nei nustatyta Sutartyje;
      3. jeigu Rangovas nepajėgia vykdyti sutartinių įsipareigojimų ir, Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje;
   3. Jeigu Užsakovas nutraukia Sutartį dėl Rangovo kaltės, Rangovas privalo atlyginti Užsakovui visas dėl šio nutraukimo susidariusias papildomas išlaidas, susietas su Sutartyje nurodytų Darbų užbaigimu bei kompensuoti dėl šio nutraukimo patirtus nuostolius.
2. **KITOS SĄLYGOS**
   1. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
   2. Ginčų sprendimo tvarka. Ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme ar arbitraže.
   3. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
   4. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
   5. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
   6. Už darbų saugą Užsakovo teritorijoje ir nelaimingų atsitikimų ištyrimą atsako Rangovas.
   7. Sutarties sąlygos jos galiojimo laikotarpiu gali būti keičiamos sutartyje numatytomis aplinkybėmis, kurios nustatomos vadovaujantis Lietuvos Respublikos viešųjų pirkimų įstatymo (toliau – VPĮ) 89 straipsnio 1 dalies nuostatomis. Sutartis jos galiojimo laikotarpiu taip pat gali būti keičiama neatliekant naujos pirkimo procedūros, nors ir nėra šių nurodytų aplinkybių, tačiau numatomi sutarties pakeitimai atitinka visas VPĮ 89 straipsnio 2 dalyje nustatytas sąlygas.
   8. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po 1 (vieną) kiekvienai Šaliai. Kai sutartį pasirašo Šalys kvalifikuotais elektroniniais parašais, pasirašomas 1 (vienas) elektroninis sutarties egzempliorius, kuriuo Šalys pasidalina elektroninėmis ryšių priemonėmis.
3. **SUTARTIES PRIEDAI**
   1. Paprastojo remonto aprašas, 1 priedas, 14 lapų;
   2. Darbų kiekių (įkainių) žiniaraštis, 2 priedas, 1 lapas.
4. **ŠALIŲ JURIDINIAI ADRESAI IR ATSISKAITOMOSIOS SĄSKAITOS**:

**UŽSAKOVAS RANGOVAS**

**Birštono savivaldybės administracija UAB ,,Parama“**

188750166 165108836

Jaunimo g. 2, 59206 Birštonas Gardino g. 30, 62154 Alytus

Tel. (8 319) 65 555 Tel. (8 315) 74 640

Faks. (8 319) 65 555 Faks. (8 315) 52 335

A. s. LT11 7181 6000 0014 4925 A.s. LT27 7044 0600 0194 1552

AB bankas „Šiaulių bankas“ Birštono KAS AB SEB bankas

Administracijos direktorė Generalinis direktorius

Jovita Tirvienė Kastytis Nauckūnas

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A.V. A.V.